คิมแช็ก

คิมแช็ก () หรือชื่อเดิม ซ็องจิน (โชซ็อนกึล: 성진, ฮันจา: 城津) เป็นนครในจังหวัดฮัมกย็องเหนือ ประเทศเกาหลีเหนือ เป็นเมืองท่าเปิดใน ค.ศ. 1899 มีประชากร 207,699 คน

นิรุกติศาสตร์
เมืองนี้ได้รับชื่อปัจจุบันใน ค.ศ. 1951 ระหว่างสงครามเกาหลี เพื่อเป็นเกียรติแก่คิม แช็ก นายพลของกองทัพประชาชนเกาหลี เมืองนี้เคยเป็นที่รู้จักในชื่อโจชินในช่วงการปกครองของญี่ปุ่นระหว่าง ค.ศ. 1910 และ 1945

ภูมิอากาศ
คิมแช็กมีภูมิอากาศแบบชื้นภาคพื้นทวีปหน้าร้อน (การแบ่งเขตภูมิอากาศแบบเคิพเพิน: Dwa)

การแบ่งเขตการปกครอง
คิมแช็กแบ่งออกเป็น 22 ทง (ย่าน) และ 22 รี (หมู่บ้าน):

 ย่านชังฮย็อน
 ย่านเชกัง 1
 ย่านเชกัง 2
 ย่านเชกัง 3
 ย่านช็องฮัก
 ย่านแฮอัน
 ย่านฮักซ็อง
 ย่านฮันช็อน
 ย่านคึมช็อน
 ย่านออบ็อก
 ย่านรย็อนโฮ
 ย่านชินพย็อง
 ย่านซ็องนัม
 ย่านซงรย็อง 1
 ย่านซงรย็อง 2
 ย่านซงอัม
 ย่านซังรย็อง
 ย่านซูว็อน
 ย่านแทดง 1
 ย่านแทดง 2
 ย่านทันโซ
 ย่านย็อกช็อน หมู่บ้านชุนดง
 หมู่บ้านฮักดง
 หมู่บ้านโฮดง
 หมู่บ้านฮึงพย็อง
 หมู่บ้านมันชุล
 หมู่บ้านอกช็อล
 หมู่บ้านพังฮัง
 หมู่บ้านพุงนย็อง
 หมู่บ้านริมมย็อง
 หมู่บ้านรย็องโฮ
 หมู่บ้านซังพย็อง
 หมู่บ้านเซช็อล
 หมู่บ้านซ็อกโฮ
 หมู่บ้านซงฮึง
 หมู่บ้านซงจุง
 หมู่บ้านซ็องซัง
 หมู่บ้านซูดง
 หมู่บ้านท็อกอิล
 หมู่บ้านทงฮึง
 หมู่บ้านทาพา
 หมู่บ้านอึนโฮ
 หมู่บ้านว็อนพย็อง

เศรษฐกิจ
คิมแช็กเป็นเมืองท่าสำคัญบนทะเลญี่ปุ่น (ทะเลเกาหลีตะวันออก) และเป็นที่ตั้งของโรงงานเหล็กและสถาบันโปลีเทคนิคคิมแช็ก

การคมนาคม
คิมแช็กตั้งอยู่บนเส้นทางรถไฟสายพย็องรา

เมืองนี้มีรถไฟฟ้าล้อยางหนึ่งสาย มีความยาว 9.1 กิโลเมตร วิ่งจากย่านซงนัมไปยังย่านฮักซ็อง มีโรงจอดรถตั้งอยู่ในย่านชินพย็อง

การกีฬา
สโมสรกีฬาว็อลมีโด สังกัดกระทรวงวัฒนธรรมและวิจิตรศิลป์ของเกาหลีเหนือ เล่นที่สนามกีฬาเทศบาลคิมแช็ก ซึ่งมีความจุ 30,000 ที่นั่ง ทีมชายลงเล่นในดีพีอาร์เกาหลีพรีเมียร์ฟุตบอลลีก (DPR Korea Premier Football League) ส่วนทีมหญิงลงเล่นในดีพีอาร์เกาหลีวูแมนส์ลีก (DPR Korea Women's League)

 ดูเพิ่ม 
 รายชื่อนครในประเทศเกาหลีเหนือ
 ภูมิศาสตร์เกาหลีเหนือ

 หมายเหตุ 

 อ้างอิง 

 อ่านเพิ่ม 
Dormels, Rainer. North Korea's Cities: Industrial facilities, internal structures and typification. Jimoondang, 2014. 

 แหล่งข้อมูลอื่น 

City profile of Kimchaek 

หมวดหมู่:นครในจังหวัดฮัมกย็องเหนือ
หมวดหมู่:นครในประเทศเกาหลีเหนือ
หมวดหมู่:เมืองท่าและเมืองในประเทศเกาหลีเหนือ